1998R1506 — DA — 09.04.2014 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF) Nr. 1506/98

af 13. juli 1998

om en indrømmelse i form af et toldkontingent i 1998 for hasselnødder til fordel for Tyrkiet og suspension af visse indrømmelser







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til tiltrædelsesakten af 1994, under henvisning til forslag fra Kommissionen, og ud fra følgende betragtninger: ud fra følgende betragtninger: I forbindelse med aftalen om oprettelse af en associering mellem Det Europæiske Økonomiske Fællesskab og Tyrkiet ( 1 ), i det følgende benævnt »aftalen«, blev der ydet dette land indrømmelser for visse landbrugsprodukter, som følge af Republikken Østrigs, Republikken Finlands og Kongeriget Sveriges tiltrædelse bør indrømmelsen for hasselnødder tilpasses, bl.a. under hensyntagen til de handelsordninger for dette produkt, der bestod mellem Østrig, Finland og Sverige på den ene side og Tyrkiet på den anden side; Fællesskabet skal ifølge artikel 76, 102 og 128 i tiltrædelsesakten af 1994 vedtage de nødvendige foranstaltninger for at råde bod på denne situation; disse foranstaltninger skal have form af autonome EF-toldkontingenter, der svarer til de bundne præferencetoldindrømmelser, som Østrig, Finland og Sverige anvendte; afgørelse nr. 1/98 truffet af Associeringsrådet EF-Tyrkiet af 25. februar 1998 om handelsordningen for landbrugsprodukter fastsætter, at der skal ske forbedring og konsolidering af handelspræferencerne vedrørende indførsel til Fællesskabet af landbrugsprodukter med oprindelse i Tyrkiet og indeholder en række præferenceindrømmelser for Fællesskabets eksport af kød og levende dyr til Tyrkiet; Tyrkiet har siden 1996 opretholdt et forbud mod indførsel af levende kvæg (KN-kode 0102) og anvendt restriktioner ved indførsel af oksekød (KN-kode 0201-0202); disse foranstaltninger er kvantitative restriktioner, der ikke er forenelige med aftalen, og som forhindrer Fællesskabet i at nyde godt af de indrømmelser, som det er ydet i henhold til afgørelse nr. 1/98; på trods af de konsultationer, der er blevet gennemført fra november 1997 til februar 1998 for at nå frem til en forhandlingsløsning med Tyrkiet på dette problem, er de kvantitative restriktioner blevet opretholdt; som følge af disse foranstaltninger er Fællesskabets eksport af de pågældende produkter til Tyrkiet blokeret; for at beskytte Fællesskabets handelsinteresser i denne situation bør der træffes modsvarende foranstaltninger, de indrømmelser, der er fastsat i bilagene til nærværende forordning, bør derfor suspenderes — UDSTEDT FØLGENDE FORORDNING:







Artikel 1

Det autonome toldkontingent for 1998, som er opført i bilag I, åbnes. Artikel 4-8 i forordning (EF) nr. 1981/94 ( 2 ), hvorved Rådet har åbnet EF-toldkontingenter for visse varer bl.a. med oprindelse i Tyrkiet, finder anvendelse.

Artikel 2

Det autonome toldkontingent, som er fastsat i bilag I, og de to toldkontingenter, som er fastsat i bilag II, suspenderes.

▼M1

Artikel 3

Kommissionen ophæver ved hjælp af gennemførelsesretsakter de suspensionsforanstaltninger, der er nævnt i artikel 2, så snart hindringerne for Unionens præferenceeksport til Tyrkiet er fjernet. Disse gennemførelsesretsakter vedtages efter undersøgelsesproceduren i artikel 3a, stk. 2.

▼M1

Artikel 3a

1. Kommissionen bistås af Forvaltningskomitéen for den Fælles Markedsordning for Landbrugsprodukter, nedsat ved artikel 229 i Europa-Parlamentets og Rådets forordning (EU) nr. 1308/2013 ( 3 ). Dette udvalg er et udvalg som omhandlet i Europa-Parlamentets og Rådets forordning (EU) nr. 182/2011 ( 4 ).

2. Når der henvises til dette stykke, anvendes artikel 5 i forordning (EU) nr. 182/2011.

3. Når udvalgets udtalelse indhentes efter en skriftlig procedure, afsluttes proceduren uden noget resultat, hvis formanden for udvalget træffer beslutning herom, eller mindst en fjerdedel af udvalgsmedlemmerne anmoder herom, inden for tidsfristen for afgivelse af udtalelsen.

▼B

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I







Løbenummer KN-kode Varebeskrivelse Det autonome kontingents størrelse (tons) Kontingenttoldsats 09.0201 0802 21 00 Hasselnødder (Corylus-arter), friske eller tørrede, med skal eller afskallede 9 060 Fri 0802 22 00









BILAG II







Løbenummer KN-kode Varebeskrivelse Kontingentstørrelse pr. år eller pr. angivet periode (tons) Kontingenttoldsats 09.0217 ex080711 00 Friske vandmeloner: 14 000 Fri fra 16. juni til 31. marts 09.0207 2002 90 31 Tomater, tilberedt eller konserveret på andre måder end med eddike eller eddikesyre, ikke hele eller i stykker, med tørstofindhold på 12 vægtprocent eller derover 30 000, med tørstofindhold på 28-30 vægtprocent Fri 09.0209 2002 90 39 2002 90 91 2002 90 99